SCI โตขึ้นแน่นอน
ราคาหุ้น SCI เริ่มกลับมาสะท้อนไปในทิศทางเดียวกับแนวโน้มผลการดำเนินงานจะเทิร์นอะราวด์อย่างชัดเจน
ราคาหุ้น SCI เริ่มกลับมาสะท้อนไปในทิศทางเดียวกับแนวโน้มผลการดำเนินงานจะเทิร์นอะราวด์อย่างชัดเจน
26 มิ.ย. 2563

คุณค่าบริษัท
เมื่อรัฐบาลมีการปลดล็อกมาตรการต่าง ๆ ให้กลับมาเดินหน้าได้เกือบเต็ม 100% แล้วหลังจากโรคโควิด-19 ในประเทศคลี่คลายลง ทำให้มีโครงการลงทุนของภาครัฐและเอกชนเริ่มมีสัญญาณที่ดีขึ้นบ้าง
ล่าสุดทางผู้บริหาร บริษัท เอสซีไอ อีเลคตริค จำกัด (มหาชน) หรือ SCI ออกมาเปิดเผยว่าสามารถชนะการประมูลงานใหม่ได้อย่างต่อเนื่อง
โดยได้งานเสาส่งไฟฟ้าและสถานีไฟฟ้าและตู้สวิตช์บอร์ดเพิ่มเติม ซึ่งมีมูลค่ารวม 200 ล้านบาท ซึ่งจะทยอยรับรู้ภายในปีนี้
ส่วนการได้รับงานใหม่ในครั้งนี้จะทำให้มูลค่างานในมือ (Backlog) รอรับรู้รายได้เพิ่มขึ้นราว 1,200 ล้านบาท
นอกจากนี้ก็ยังมีการประเมินอีกว่าแนวโน้มการดำเนินธุรกิจช่วงครึ่งแรกของปี 2563 มีทิศทางที่ดีตามแผนที่วางไว้ อีกทั้งประเมินผลการดำเนินงานไตรมาส 2 ปี 2563 ยังมีการทยอยรับรู้งานในมือได้ตามกำหนด
ขณะเดียวกันการได้รับงานใหม่เพิ่ม พร้อมกับเดินหน้าประมูลงานต่อเนื่อง ทำให้ทางบริษัทมั่นใจว่าในปี 2563 จะสามารถรักษาการเติบโตไว้ได้
ดังช่วงผลการดำเนินงานไตรมาส 1 สิ้นสุดวันที่ 31 มีนาคม 2563  บริษัทมีรายได้รวมขยับขึ้นมาอยู่ที่ 278.93 ล้านบาท จากงวดเดียวกันของปีก่อน 214.97 ล้านบาท ส่งผลให้บริษัทพลิกมามีกำไรสุทธิ 14.14 ล้านบาท หรือ 0.02 บาทต่อหุ้น จากงวดเดียวกันของปีก่อนที่ขาดทุนสุทธิ 20.87 ล้านบาท หรือ 0.03 บาทต่อหุ้น
เป็นการสะท้อนว่าบริษัทเริ่มมีศักยภาพของการดำเนินธุรกิจได้เป็นอย่างดีขึ้น
เมื่อผลการดำเนินงานมีการสะท้อนไปในทิศทางที่ดีขึ้น ประกอบกับบริษัทมีการรับรู้งานใหม่เพิ่มมากขึ้นต่อเนื่อง จึงส่งผลต่อความเชื่อมั่นว่าจะได้เห็นผลการดำเนินงานในปีนี้กลับมาเทิร์นอะราวด์
ผลต่อมา เมื่อมีความเชื่อมั่นว่าบริษัทจะกลับมาเติบโตอีกครั้ง ทำให้ราคาหุ้นบนกระดานมีการฟื้นตัวให้เห็นเป็นระลอก ๆ จากราคาหุ้นต่ำบริเวณ 0.87 บาท ในช่วงต้นเดือน เม.ย. แล้วจากนั้นก็ค่อย ๆ ปรับตัวขึ้น แม้ว่าระหว่างทางจะเกิดแรงเทขายออกมาบ้าง แต่ภาพรวมก็ยังเป็นขาขึ้น เพราะล่าสุดเมื่อวันที่ 24 มิ.ย. 2563 ราคาหุ้นมาปิดที่ระดับ 1.40 บาท
ทั้งนี้หากนำราคาหุ้นต่ำสุด 0.87 บาท นำมาเทียบกับราคาที่ปิดล่าสุด 1.40 บาท จะเห็นว่าราคาหุ้นปรับตัวขึ้นมากถึง 60.91% เพียงใช้เวลาราว 2 เดือนเอง
เห็นได้ชัดว่า SCI ราคาหุ้นเริ่มกลับมาสะท้อนไปในทิศทางเดียวกับแนวโน้มผลการดำเนินงานจะเทิร์นอะราวด์อย่างชัดเจน
…
ผู้ถือหุ้นรายใหญ่
รายชื่อกรรมการ